ভোট মিটতে না মিটতেই তৃণমূলের গোষ্ঠীসংঘর্ষ। টালিগঞ্জে ৮১ নম্বর ওয়ার্ডে তৃণমূল নেতা শোভনদেব চট্টোপাধ্যায়ের কার্যালয়ে ভাঙচুর চালাল দুষ্কৃতীরা। হামলার অভিযোগ উঠেছে তৃণমূল নেতা স্বরূপ বিশ্বাসের গোষ্ঠীর বিরুদ্ধেই । অভিযোগ উড়িয়েছেন স্বরূপ বিশ্বাস।
 ওয়েব ডেস্ক: ভোট মিটতে না মিটতেই তৃণমূলের গোষ্ঠীসংঘর্ষ। টালিগঞ্জে ৮১ নম্বর ওয়ার্ডে তৃণমূল নেতা শোভনদেব চট্টোপাধ্যায়ের কার্যালয়ে ভাঙচুর চালাল দুষ্কৃতীরা। হামলার অভিযোগ উঠেছে তৃণমূল নেতা স্বরূপ বিশ্বাসের গোষ্ঠীর বিরুদ্ধেই । অভিযোগ উড়িয়েছেন স্বরূপ বিশ্বাস। বুথ দখল নয়। ভোট পেরোনোর ২৪ ঘণ্টার মধ্যেই তৃণমূল নেতা শোভনদেব চট্টোপাধ্যায়ের টালিগঞ্জের কার্যালয়ে হামলা, ভাঙচুর। দেওয়ালে শোভন চট্টোপাধ্যায়ের নাম মুছে হামলাকারীরা লিখে দিয়ে গেছে এলাকারই অপর দাপুটে তৃণমূল নেতা স্বরূপ বিশ্বাসের নাম। অফিসের সামনেই বসানো হয়েছে তৃণমূল নেত্রী জুঁই বিশ্বাসের কাটআউট। তৃণমূলের ঘরে তৃণমূলেরই হামলা? বাসিন্দাদের অভিযোগ তেমনটাই। হামলার অভিযোগে নাম জড়িয়েছে তৃণমূল নেতা স্বরূপ বিশ্বাসের। কিন্তু শোভনের ঘরে স্বরূপের হামলার কারণটা কী? তৃণমূলের অন্দরের খবর, ৮১ নম্বর ওয়ার্ডের তৃণমূল প্রার্থী জুঁই বিশ্বাসের অনেকটা অংশই শোভনদেব চট্টোপাধ্যায়ের এলাকার মধ্যে পড়ে। শোভনের এলাকায় জুঁইয়ের ভোট নাকি বিরোধী শিবিরে গেছে। সেই রোষেই শোভনদেব চট্টোপাধ্যায়ের কার্যালয়ে হামলা। প্রকাশ্যে স্বরূপ- শোভন সংঘাত।